Øygruppen består av fem vulkanske øyer og to mindre korallatoller. De større øyene av vulkansk opprinnelse er Tutuila, Aunu'u, Ofu, Olosega og Ta'u. De mindre korallatollene er Motu O Manu (Rose Island) og Olohega (Swains Island). Til tross for at over 95 prosent av innbyggerne er bosatt på den største øya, Tutuila, er det kun Motu O Manu som er ubebodd. Denne øya er et beskyttet nasjonalmonument. Det høyeste punktet på øyene er fjellet Lata Mountain på øya Ta'u med en høyde på 966 meter over havet.